**ПЛАН – ПРОГРАМА**

**ЗА ДЕЙНОСТТА НА**

**НАРОДНО ЧИТАЛИЩЕ „ПРОСВЕТА – 1898”**

**С. КАТУНИЦА, ОБЩ. САДОВО – 2024г.**

1. **Въведение**

Годишната План – програма за развитие на читалищната дейност обобщава най – важните моменти в работата на читалището, основните насоки и задачи, които ще спомогнат за укрепването, модернизирането и развитието му в общодостъпно и желано място за местната общност. Ще се работи за създаване на условия за превръщането на институцията в информационно – образователен център, утвърждаващ ценностите на гражданското общество.

Основните задачи в дейността на читалището произтичат от ЗНЧ, общинската културна политика, осъществявана на основата на съществуващата нормативна уредба и чрез изпълнението на културния календар.

Програмата за развитие на читалищната дейност на НЧ „Просвета – 1898” с. Катуница, общ. Садово е съобразена с изискванията на Закона за народните читалища. Изготвянето на Програмата за развитие на читалищната дейност през 2023г. цели обединяване на усилията за развитие и утвърждаване на читалището, като важна обществена институция, реализираща културната идентичност на село Катуница. Програмата ще подпомогне и популяризира годишното планиране на читалищната дейност. Съгласно ЗНЧ, Читалището е вписано в Регистъра на народните читалища към Министерство на културата.

1. **Анализ на състоянието на читалището**

Народно читалище„Просвета - 1898” с. Катуница функционира на територията на с. Катуница.Читалището има изключително значение за съществуващото културно многообразие и заедно с другите институции – Кметство, училище и детска градина, обогатява и разнообразява живота на местното население с проведени мероприятия с деца и възрастни, съхраняване на местни празници и обичаи. Читалището ни се състои от: голяма зала – кино салон и зала за събрания на първия етаж, на втория етаж е библиотеката с информационен център по Програма Глобални библиотеки - България, която разполага с 3 броя настолни компютри, 1 брой принтер и богат библиотечен фонд, на третия етаж има зала за народни танци.

1. **Цели на програмата:**

* Развитие и укрепване на читалището, като местен общностен център с културно – просветна, информационна, социална и гражданска функции.
* Превръщане на читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението.
* Основната цел на програмата е, читалището е да продължи партнъорството си с Кметство, училище, детска градина, с местната власт и местното население, с цел съвместни дейности и мероприятия
* Запазване на родовата памет и съхраняване на традициите, с цел предаване на нематериалното културно наследство на следващите поколения
* Разнообразяване и обогатяване живота на местното население

1. **Основни дейности по изпълнение на програмата**

През 2024г. читалището ще кандидатства с проекти към национални и международни програми за финансиране на художествено - творческата и библиотечната дейност. Читалището е най - естествения мост между миналото и съвремието и ролята му при съхраняването на традициите и културата на местното население е незаменима. Художествено - творческата дейност в читалището цели запазване и развитие на традиционните ценности на българския народ, съхранение на обичаите и традициите на населеното място. Чрез тази дейност читалището ще работи за привличане на младите хора и децата към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за обогатяване на културния живот в населеното място.

Инициативите на читалищната библиотека, които се осъществяват са с цел да се увеличи интереса към нея, от страна на местното население и да се обогати книжния фонд.

Дейности които ще предложи читалището през 2024 година:

* Обучение по народни танци за деца и възрастни
* Школа по изобразително и приложно изкуство за деца и възрастни
* Клуб на жените – походи, кулинарни изложби, образователно – развлекателни екскурзии до исторически забележителности и духовни средища в България
* Срещи - разговори с писатели, по случай месеца на детската книга
* Организиране и провеждане на местни обичаи и празници
* Участие в различни фолклорни и певчески фестивали и празници в региона, страната и чужбина
* Честване на бележити данни и годишнини

По всяка от дейностите се планира:

* Изучаване на интересите и потребностите на аудиторията, която ще посещава читалищните мероприятия
* Участие в областни, общински, градски програми
* Изготвяне на изложби
* Създаване на витрини и кътове
* Организация на събития извън стените на читалището

1. **Културно – масова дейност:**

* Осъществяване на културния календар на читалищните прояви
* Повишаване на художественото и жанрово разнообразие на културните мероприятия
* Участие в културните мероприятия на общината
* Честване на официалните и традиционни празници, сборове и годишнини
* Провеждане на мероприятия, свързани със съхраняването, развитието и популяризирането на местни традиции и обичаи
* Участие в различни фолклорни и певчески фестивали и празници в региона, страната и чужбина
* Честване на бележити данни и годишнини

1. **Любителско художествено творчество**

Съществена част от дейността на читалището е грижата за разширяване и развитие на любителското художествено творчество. Художествено -творческата дейност в читалището цели запазване и развитие на традиционните ценности на българския народ, съхранение на обичайте и традициите. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция.С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и съхранение богатството и уникалността на местната култура и бит.

За осъществяване на тези задачи ще бъдат изпълнявани следните дейности:

* Повишаване на художествено – творческите постижения на самодейните състави и индивидуални изпълнители чрез привличане на специалисти – ръководители
* Активно участие на самодейните състави и индивидуални изпълнители в културно – масови събития на селото и общината
* Организиране на местни празници и обичай
* Поддържане на утвърдените форми в любителското художествено творчество и създаване на нови: ангажирано участие в общинските празници и други прояви
* Участие в различни фолклорни и певчески фестивали и празници, в региона, страната и чужбина

1. **Обучение и квалификация**

* Участие на читалищния работник в семинари, обучения и др., свързани с повишаване квалификацията му по основните читалищни дейности.

1. **Организационна дейност**

Организационната дейност на читалището е насочена към създаване условия за работа с потребители, самодейци и гости на село Катуница, като им се предоставят помещения за достъп до библиотечния фонд и безплатен интернет, за репетиции на самодейните колективи, сътрудничество при даден проблем или казус, за който читалището може да съдейства. Организирането на Читалищни и библиотечни мероприятия и инициативи, съобразени с нуждите на местното население.

Върховен орган на читалището е Общото събрание, а управителен орган е Настоятелството и Проверителната комисия; Председателя на читалището е представител на настоятелството. Предвиждат се следните основни задачи на изпълнение:

* Провеждане на работни съвещания с членовете на Настоятелството и Проверителната комисия на всеки 3 месеца или при налагащи го обстоятелства
* Провеждане на общо отчетно събрание

1. **Библиотечна дейност**

Библиотечната дейност е една от основните дейности на читалището. Тя ще е насочена към:

* Превръщането на библиотеката в съвременен информационен център, полезен партнъор и ефективен участник в процесите на информационно осигуряване на местното население.
* Библиотечно обслужване на местните жители и гостите на с. Катуница
* Обновяване на библиотечния фонд , чрез участие с проекти в програми на Министерство на културата и други донори за нови библиотечни единици
* Срещи с изявени творци
* Експониране на изложби и кътове с литература, витрини за бележити дати и годишнини
* Литературни четения в библиотеката

1. **Работа по проекти**

Читалището ще вземе участие в програми и проекти, които ще бъдат отворени през 2024г. и ще спомогнат за разрешаването на конкретни проблеми на сградния фонд, оборудването, библиотечния фонд и други.

1. **Материално- техническа база на читалището**

За своята дейност Народно Читалище „Просвета -1898” с. Катуница, разполага с триетажна масивна сграда , построена през 1898г. Читалището разполага с стая за заседания, зала за народни танци и библиотека с информационен център по Програма Глобални библиотеки – България , която разполага с 3 бр. настолни компютри, 1 бр. принтер и богат библиотечен фонд.

1. **Финансиране**

* Осъществяване на контакти с личности и фирми за набиране за допълнителни средства за по-активно участие на любителските състави и индивидуални изпълнители в местни и национални програми, конкурси и фестивали
* Членски внос
* Финансирането на читалищата е регламентирано в Закона за народните читалища. Читалището финансира дейността си в рамките на държавната субсидия

1. **Срок за изпълнение и отчитане на програмата**

Срокът за изпълнение на Програмата е в рамките на бюджетната 2024г. Съгласно чл. 26, ал. 4 от Закона за народните читалища Председателят на читалището представя ежегодно в срок до 31 март пред Кмета на общината и Общинския съвет доклад за осъществените читалищни дейности в изпълнение на Програмата и за изразходваните от бюджета средства през предходната година. Настоящата програма е отворена за допълнения и е приета в съответствие с чл. 26 от Закона за народните читалища.

**Заключение**

Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяването на нуждите на бъдещите поколения, да се запознаят с миналото на родния край, подпомагането и развитието на любителското художествено творчество. Ще стимулира младите талантливи хора. Уреждането и поддържането на библиотечните колекции ще подпомогне образователния процес в получаване на нови знания. Реализирането на инициативи ще допринесе за обогатяването на културния живот.

Дата 17.01.2024 Председател:……………………

/С. Дойчева/

Настоящият План – програма за развитие на читалищната дейност на Народно Читалище „Просвета – 1898”с. Катуница за 2024г. е приета на заседание на Читалищното настоятелство на 12.01.2024г. с Протокол № 1 / 12.01.2024г.

**Културен календар на област Пловдив, община Садово, с.Катуница**

**2024 година**

|  |  |  |  |  |
| --- | --- | --- | --- | --- |
| **дата** | **място** | **културна проява** | **организатор** | **за контакти** |
| 21.01 | Клуб на пенсионера | „Бабинден”  ритуал”поливане на Бабата - акушерка”  награда: „най – млада баба”  „най – млада прабаба”  „бебе на годината „ | Читалище и Кметство | С.Дойчева председател на читалище |
| 14.02 | площада | „Трифон Зарезан”  Ритуал „зарязване на лозето”  Конкурс: „Най – искрящо и пивко вино” | Читалище и Пенсионерски клуб | Читалище –  С.Дойчева |
| 01.03 | Клуб | Организиране на работилница за мартеници | Читалище | Читалище – С.Дойчева |
| 01.03. |  | 1 март – раздаване на мартеници в община Садово, в ДГ – гр.Садово и ДГ - с. Катуница |  | Читалище – С.Дойчева |
| 01.03 | Клуб | 1 март - ден на самодееца и любителското худ. творчество  Тържество | Читалище | Читалище – С.Дойчева |
| 03.03 | Читалището | Празничен концерт, по случай Освобождението на България | Читалище, Кметство, Училище и ЦДГ | Читалище-С.Дойчева |
| м. Март | с. Цалапица | Празник на цалапишки бабек и вино |  | Читалище-С.Дойчева |
| м.Април | Библиотека | Среща-разговор с писател, по случай месеца на детската книга | Читалище и Училище | Читалище – З. Юрукова |
| м.Април | Читалище | Празничен изложба, по случай “Великден” | Читалище и Кметство | Читалище – С.Дойчева |
| 20.05 | Стадиона | Събор на с.Катуница и  „Хоро се вие” фолклорен фестивал надиграване на групи за народни хора | Читалище и Кметство | Читалище – С.Дойчева и Кмета |
| 19, 20, 21 май 2023 |  | 8 - ми народен събор Пловдив |  |  |
| 01.06 | Парка | Детски игри и конкурси, по случай „Ден на детето” | Читалище и Кметство | Читалище – С.Дойчева |
| 07-11.06 |  | 12-ти международен фолклорен фестивал „Атлиманска огърлица” гр. Китен |  |  |
| м. юли |  | 6-ти фолклорен събор „Орловски напеви” гр. Хасково |  |  |
| м. юли |  | 7-ми национален фолклорен събор Св. Константин гр. Пещера |  |  |
| м. август |  | Събор, с. Чешнегорово |  |  |
| м. август |  | Фолклорен фестивал Атолука |  |  |
| М. август |  | Събор с. Кочево |  |  |
| М. септември |  | Национални фолклорни празници „Приморска перла” |  |  |
| М. септември |  | Трети фолклорен фестивал Чинарова гора, с. Белащица |  |  |
| 22.09 | Читалището | Ден на независимостта на България –детски състезания и спортни игри | Читалище и Кметство | Читалище – С.Дойчева |
|  |  | Национален фолклорен фестивал „По терлици и шевици” с. Царацово |  |  |
|  |  | Ден на виното с. Брестник |  |  |
| 01.11 | Читалище | Ден на народните будители – празничен концерт | Читалище | Читалище – С.Дойчева |
| М. ноември | Клуб на пенсионера | Ден на християнското семейство | Читалище | Читалище – С.Дойчева |
| 12м | Клуб на пенсионера | Коледен банкет на пенсионерите | Читалище и Клуб на пенсионера | Читалище – С.Дойчева |
| 23.12 | Читалище | Коледен концерт | Читалище и Кметство | Читалище – С.Дойчева |

Председател: с. Дойчева ……………………………